पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. नगर निगम के पहले चुनाव के लिए मतदान मामूली मारपीट और कहासुनी की घटनाओं के बीच संपन्न हुआ। 20 वार्डो में 67.75 प्रतिशत मतदाताओं ने अपने मत का प्रयोग कर 275 प्रत्याशियों के भाग्य को ईवीएम में बंद कर दिया। अब चार जून को मतगणना के बाद निगम की चौधर तय होगी। फिलहाल ईवीएम को कड़ी सुरक्षा के बीच जाट कॉलेज के हॉल में बनाए गए स्ट्रांग रूम में रखा गया है।
तीन साल पहले गठित नगर निगम के चुनाव के लिए रविवार सुबह आठ बजे मतदान शुरू हुआ। शहर व साथ लगते नौ गांवों बोहर, बलियाना, खेड़ी साध, कन्हेली, सुनारिया कलां, खुर्द और कुताना में मतदाता वोट डालने के लिए घरों से बाहर निकले। सुबह दो घंटे मतदान की गति बेहद धीमी रही। 10 बजे तक महज 15 प्रतिशत वोटिंग हुई। अगले दो घंटों में मतदान ने थोड़ी गति पकड़ी।
दोपहर 12 बजे 40 प्रतिशत मतदाताओं ने वोट डाला। इसके बाद शाम पांच बजे तक 2 लाख 59 हजार 980 मतदाताओं में से 1 लाख 76 हजार 147 मतदाताओं ने अपने मत का प्रयोग किया। इसमें 94 हजार 634 पुरुष व 81 हजार 513 महिला मतदाता शामिल हैं।
(आगे तस्वीरों में देखिए लोगों का जोश)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn